สวัสดีครับ ผมอยากจะสอบถามเรื่องเกี่ยวกับหูผมไปตรวจหูมา พบว่าปลายประสาทหูเสื่อมด้านขวาการได้ยินน้อยกว่าซ้าย แต่ไม่ได้บอกถึงสาเหตุ เลยอยากจะมาถามเกี่ยวกับสาเหตุทั้งหมด การรักษา ดูแลเหตุของเรื่องผมเป็นคนใส่หูฟังแบบครอบหูแทบทั้งวันแต่หูฟังของผมไม่มีฟองน้ำ เลยทำให้โลหะหูฟังแนบ นีบหูจนมีการอาการเจ็บ ทั้งซ้ายทั้งขวา แต่ซ้ายอักเสบจนอื้อ ตอนนี้หายไปนานแล้วแต่หูขวาไม่อักเสบหนัก แต่รู้สึกเจ็บแล้วก็หาย แต่ตอนนี้กลับพบว่าหูขวาปลายประสาทหูเสื่อม เลยได้ยาบำรุงปลายประสาท ลดเสียงในหู แก้อักเสบเลยจะถามว่า***การรักษาที่ดีที่สุดได้ขนาดไหน ******หายกลับมาได้ขนาดไหน***ตอนนี้มีการดูแลตัวเองอยู่ ด้วยการควบคุมอาหาร เสริมวิตามิน เริ่มออกกำลังกาย นอนพักผ่อนมากขึ้นปกตินอนดึกมาก
สวัสดีค่ะ ภาวะปลายประสาทหูเสื่อมนั้นถ้าเป็นแบบเฉียบพลันหรือเสื่อมทันทีทันใด หรือภายในระยะเวลาสั้นๆ ส่วนใหญ่แล้วจะไม่ทราบสาเหตุที่แน่ชัด ถ้ามีสาเหตุอาจเกิดจากการติดเชื้อไวรัส การอุดตันของหลอดเลือดที่ไปเลี้ยงหูชั้นใน การบาดเจ็บที่ศีรษะ การรั่วของน้ำในหูชั้นในเข้าไปในหูชั้นกลาง เป็นต้น ถ้าเป็นประสาทหูเสื่อมที่เป็นเรื้อรังอาจสัมพันธ์กับอายุ การฟังเสียงดังติดต่อกันนานๆโดยหากมีสาเหตุแพทย์จะรักษาตามสาเหตุนั้นๆ แต่ถ้ายังหาสาเหตุไม่พบนั้นมักจะมีโอกาสหายได้เองสูงถึงร้อยละ 60-70% ส่วนใหญ่การรักษามุ่งหวังให้มีการลดการอักเสบของประสาทหู โดยอาจมีการใช้ยากลุ่มสเตียรอยด์ ยาขยายหลอดเลือด เป็นต้นซึ่งจะหายกลับมาได้มากน้อยแค่ไหน ต้องขึ้นกับชนิดและความรุนแรงของโรคที่เป็น ซึ่งแพทย์ผู้รักษาและตรวจประเมินโดยตรงจะตอบได้ดีที่สุด สามารถดูแลสุขภาพทั่วไปได้ตามปกติ หลีกเลี่ยงการอยู่ในที่เสียงดังๆ ระวังการกระแทกที่หูโดยตรง และกลับไปติดตามอาการกับแพทย์ตามนัด